Dragi učenici i roditelji,

S obzirom na aktualnu epidemiološku situaciju i organizaciju rada u Službi za školsku i adolescentnu medicine Nastavnog zavoda za javno zdravstvo SDŽ, ovim putem Vas obaviještavamo da će se Mišljenje nadležnog školskog liječnika o zdravstvenoj sposobnosti učenika za određeno zanimanje, tj. smjer u srednjoj školi, za školsku godinu 2020./2021., izdavati **uz prethodnu najavu telefonom/e-poštom nadležnom školskom timu.**

**Ovaj postupak će se provoditi uvidom u dostupnu dokumentaciju** (preventivni zdravstveni karton, nalaz sistematskog pregleda u 8. razredu). Ukoliko bude potrebna dodatna dokumentacija, molimo roditelje da istu dostave e-poštom na službenu e-mail adresu nadležnog tima školske medicine.

Mišljenje o zdravstvenoj sposobnosti učenika se izdaje sukladno dokumentu MZO „Jedinstveni popis zdravstvenih zahtjeva srednjoškolskih obrazovnih programa u svrhu upisa u 1. razred srednje škole“. **(Poveznica na Popis zdravstvenih zahtjeva za upis u srednju školu)**

**Iznimno, prema potrebama i indikaciji (npr. neobavljen sistematski pregled u 8. razredu), učenik će se naručiti napregled.**

**VAŽNO!**

* Prilikom dolaska na pregled, molimo da se dođe točno u vrijeme termina za pregled.
* Sukladno epidemiološkim mjerama i preporukama, prije ulaska u ustanovu i čekaonicu, djeci i pratnji će se mjeriti tjelesna temperatura. **Djeca i odrasli u pratnji s febrilitetom i respiratornim simptomima neće biti primljeni.**
* Obavezna dezinfekcija ruku prije ulaska u ordinaciju.
* Molimo da se dođe sa zaštitnom maskom.
* Prije ulaska na pregled, roditelji moraju ispuniti Izjavu o mogućem riziku zaraze SARS-CoV-2 virusom **(Poveznica na IZJAVU RODITELJ/DIJETE)**

**ZA PREGLED I POTVRDU SE POTREBNO NARUČITI PUTEM TELEFONA**

**(u jutarnjoj smjeni zvati od 07:00 – 08:00 h i 12:00 – 13:00,**

**a u popodnevnoj smjeni od 14:00 do 15:00 i od 19:30 do 20:30 h)**

**ILI SLUŽBENOG MAILA MEDICINSKE SESTRE** helena.kvasina.unic@nzjz-split.hr